
Цел на изпитанията за развъдна пригодност
Смисъл и задача на развъдните изпитания е установяването на природно-унаследените качества на ловното куче за целите на неговата пригодност за бъдещо използуване като многостранно работещо ловно куче и като развъдно куче. Изпитанията за развъдна пригодност служат още за установяване на развъдната стойност на родителите, изразяващо се в качеството на наследствените белези, предавани на поколението, което се улеснява при оценяване на възможно най-много кучета от дадено кучило.

Изискванията на ловната етика определят като най-важна работата на ловното куче след изстрела. Поради тази причина съдиите имат за задача да следят с особено внимание ония качества и особености на кучето, които правят възможно установяването на надежден апортьор на загубен дивеч, а именно много добър нос, допълнен от желание за намиране и желание за работа по следа, както и психическата устойчивост, проявяваща се в спокойствието, в концентрацията и в издръжливостта при работа.
Най-важната задача на съдиите трябва да бъде разпознаването и отличаването на ония кучета, които заради своите качества са най-ценни за развъждането им като кучета за ловно ползване.

І. Организация на изпитанието
§ 1  Общи положения
(1) За всички изпитания са валидни рамковите условия на JGHV – виж приложенията към

този правилник

(2) За провеждане на развъдно изпитание (VJP и HZP) на JGHV са управомощени само клубове – членове на JGHV (развъдните клубове и обединения на породите кучета, работещи със стойка, както и специализирани клубове за провеждане на изпитания и ловни сдружения (JGV  и KJS).
a. Съобразявайки се с изискванията на законодателството на съответната провинция Съюзно изпитание за млади кучета (ИМК – VJP) може да се провежда само напролет, най-късно до 01. Май, а Есенно изпитание за развъдна пригодност (ЕРП – HZP) - само през есента след 01. Септември.
b. Изпитанията ИМК (VJP) и ЕРП (HZP) се провеждат като правило в един ден. Ако в случай на липса надивеч е невъзможно изпитанието да се проведе в рамките на един ден може да се продължи на следващия ден. Това се решава на съвместно заседание на съдийската група с водачите на кучетата. Ръководителят на изпитанието е длъжен да обоснове това решение в доклада си. Това положение не важи за развъдните изпитания на развъдните клубове, членуващите към JGHV.
(3) Предпоставки за добросъвестно и старателно провеждане на изпитанието е наличието на добре задивечени с дребен дивеч площи за работа на поле. В случай, че съществува възможност по време на HZP да се стреля по пернат дивеч, това се публикува в обявата за организирането на изпитанието. Отстрелването на пернат дивеч трябва да е разрешено за всички участници в изпитанието.

(4) Дадено развъдно изпитание (ИМК - VJP, ЕРП - HZP) може да се провежда съвместно от повече клубове, членове на JGHV. В този случай един от тези клубове поема под свое ръководство организацията и провеждането на изпитанието по условията на правилника, както и за изготвянето на доклада за него.

а. 
При ИМК на една съдийска група могат да бъдат разпределени най-много 5 кучета.
b. При ЕРП е възможно формирането на специализирани съдийски групи по дисциплини. При записани до 20 кучета всяка специализирана съдийска група трябва да изпита на определените й дисциплини всички кучата.

c. При изпитване на работа на поле и във вода ръководството на изпитанията може да направи изключение. Съдийска група „Поле” има право да изпита за един ден не повече от 6 кучета само на работа на поле.

d. В случай, че дадено ЕРП се провежда така, че всяка съдийска група трябва да изпитва определените й кучета по всички дисциплини, една съдийска група може да изпитва най-много 4 кучета, когато това изпитание се провежда с работа по заешка следа и най-много 5 кучета, когато изпитанието е без заешка следа.

§ 2 Допускане до участие

(1)  Допускането на кучета до участие в развъдни изпитания се основава на устава и   рамковите условия на JGHV – виж приложенията към този правилник.

(2) Кучетата трябва да са родени в предходната година. Освен това до участие се допускат и до три месеца по-възрастни кучета. Допълнително за участие в  EРП се допускак кучета, родени в същата календарна година.
§ 3.  Записване за участие

(1) а)  Записването за изпитание за развъдна пригодност трябва да се извърши от собственика или от водача на съответното куче посредством актуалния формуляр №1.

b) Данните във формуляра трябва да съвпадат с тези от родословното свидетелство на кучето, да са изписани старателно и цялостно с четлив петачен шрифт и трябва да бъдат проверени от ръководителя на изпитанието.

c) Ръководителят на изпитанието трябва да върне или да допълни непълно или нечетливо попълнените формуляри.

d) Към заявлението се прилагат копие на родословното свидетелство и копия на удостоверенията за преминати преди това съюзни изпитания.

(2) а) Собственикът на записаното за участие куче трябва да е член на клуб, членуващ в JGHV.

b) Собственикът и водачът се подчиняват на изискванията на този правилник от момента на подаването на заявлението за участие на кучето.

c) Един водач може да води на едно развъдно изпитание не повече от 2 кучета.

d) На организаторите на изпитанието е разрешено да ограничат правото за участие само до членове от техния клуб или да дават преимущество на техните членове при записването.

e) Единствено развъдните клубове имат право, при самостоятелно организиране на развъдно изпитание, да ограничат участието само на развъжданата от тях порода. Всички останали клубове, при организирането на свои изпитания, включително когато това е съвместно с даден развъден клуб, са длъжни да допускат всички кучета, чиито развъдни клубове са членове на JGHV.

(3) Водачът на кучето е длъжен да докаже наличието на достатъчна по размер защита по  застраховка „Гражданска отговорност” за своето куче.

(4) a) Преди започването на изпитанието водачът на кучето е длъжен да представи на ръководителя на изпитанието документите на кучето в оригинал, неговия имунизационен паспорт с доказателство за валидни законовоизискуеми имунизации, както и своя валиден билет за лов. При извънредно обстоятелство „Водене на куче без ловен билет” се прилагат рамковите условия в приложението.

Ако това не бъде изпълнено, кучето не може да бъде изпитвано, а таксата за участие не се връща. Ръководителят на изпитанието е длъжен да провери съответствието на документите с изискванията на правилника и вписванията в родословното свидетелство. При наличие на грешки в представените документи кучето може да бъде изключено от изпитанието без връщане на таксата.

b) Подаването на заявление за участие на кучето поражда задължението за заплащане на таксата , дори когато въпросното куче не се яви на изпитание, освен ако таксата не бъде изискана обратно преди изтичане на срока за записване. В случай, че определената такса за едно куче не постъпи до края на обявения срок, не е възможна  претенция за допускането му до изпитание. Не е възможна претенция за връщане на заплатената такса за участие на записани, но неявили се на изпитанието кучета.

§ 4. Права и задължения на организаторите

(1)Организиращите дадено изпитание клубове трябва да обявят в службата за водене на развъдния регистър на JGHV, преди изтичане на срока за записване, датата и условията за предвижданото провеждане на изпитание, както и да изпратят обявата за публикуване в неговия печатен орган. В обявата за ЕРП трябва да бъде посочено дали ще бъде с или без заешка следа.

(2) Организаторът трябва да определи ръководител на изпитанието, отговорен за неговата подготовка и провеждане. Ръководителят на изпитанието трябва да бъде вписан в актулания списък на съдиите на JGHV като съюзен съдия по съответните изпитни групи дисциплини. Той има право при това изпитание да бъде в ролята на съюзен съдия.

(3) Номерът от племенната книга и евентуално номерът от германския развъден регистър на  работните кучета – DGStB на записаното за участие куче, както и тези на родителите му се вписват в програмата за изпитанието. Ръководителят на изпитанието е длъжен да провери съответствието на татуираните и чип-номерата с вписаните в родословните свидетелства.

§5. Съюзни съдии

(1) Съюзните съдии трябва да са вписани в актуалния списък на съдиите на JGHV.

(2) Съдиите и ръководителите на съдийските групи се избират от председателя на УС на организиращия клуб или по негово поръчение – от ръководителя на изпитанието.

Ръководител на съдийска група може да бъде само съдия, който самостоятелно е обучил и успешно водил на развъдни изпитания няколко кучета.

(3) Единствено по изключение, при непредвидимо отпадане на даден съюзен съдия, опитен ловец, който е и водач на ловно работно куче (евентуално стажант-съдия) може да бъде назначен като заместващ  „Извънреден съдия” към другите двама съюзни съдии в съдийската група. Тази промяна трябва да бъде обоснована във формуляр 2 (съобщение).

(4) a) Във всяка съдийска група, за всяка изпитвана дисциплина, трябва да има най-малко 3-ма съюзни съдии. 
b) Ако в една съдийска група преценката на един съдия е в противоречие с преценките на другите двама по смисъла и съдържанието на правилника за изпитание, той трябва да докладва за това положение на ръководството на изпитанието на заключителното съдийско съвещание. Окончателната оценка се отлага за тогава.

c) Ръководителят на една съдийска група отговаря за своята съдийска група и носи отговорност най-вече за точното по смисъл и значение спазване на изискванията на правилника за изпитания. Той е единственият говорител на съдийската група. Другите съдии могат да правят разяснения пред трети лица по отношение на изпитанието само със съгласието на ръководителя на съдийската група.

d) След като съдийската група е съгласувала помежду си съответните преценки ръководителят й или упълномощен от него съюзен съдия (стжант-съдия) трябва да направи разбор и да обяви временните оценки на показаната от кучето работа на водача и другите участници от групата (открито съдийство). Всеки водач има право да изиска от ръководителя на съдийската група информация за поставената оценка, след като неговото куче е било изпитано.

§ 6. Съвещание на съдиите

(1)Преди началото на всяко изпитане трябва да се проведе съвещание на съдиите, по възможност в присъствието на водачите, за постигне на съгласуваност между съдиите и стажант-съдиите и възможно уеднаквяване на критериите по отношение на правилниците за изпитания и по този начин гарантиране на уеднаквено преценяване на всички кучета.

(2) След приключване на изпитанието на всички кучета трябва да се проведе заключително съвещание на съдиите за обсъждане на решенията на съдийските групи по отделните дисциплини, ако дадено ЕРП е провеждане със специализирани съдийски групи, ако е поставена оценка „отличен”, ако са възникнали разногласия в дадена съдийска група или ако са възникнали особени обстоятелства. Когато е поставена оценка „отличен” (12) ръководителят на съдийската група трябва да обоснове това писмено.
(3) a) Преди началото на съдийското съвещание отделните съдийски групи трябва да са уточнили оценките и точките на изпитаните от тях кучета с уговорка за евентуално допълване на преценките за използване на носа, послушание, водимост и евентуалните апортни постижения. При непозоваване на такава уговорка последваща промяна на вече обявените оценки е възможна само при случай на неправилно прилагане на правилника за изпитания.

b) При изпитания със съдийски групи по отделните групи дисциплини, на съдийското съвещание, ръководителят на съдийска група „Поле” прочита поставените там оценки и точки. Към тях трябва да се съобщят наблюденията на съдийските групи „Вода” и „Влачена диря” по отношение на използване на носа, водимост и послушание. Точките за използване на носа, водимост и послушание се оформят окончателно от съдийска група „Поле”при отчитане на преценките на другите съдийски групи.
с) Оценките на съдийските групи в дисциплината „Радост от работата” се оформят като усреднена оценка. Точките се определят като цяло число, вписват се в таблицата с оценките и се умножават по съответния коефициент.

d) Оценките и точките на кучета, които по време на изпитанието са отпаднали, които не са издържали или са били изключени от изпитанието също трябва да бъдат прочетени на съдийското съвещание, доколкото са били поставени преди отпадането на кучето от изпитанието. Съответните ръководители на съдийските групи трябва съобщят причината и в коя дисциплина кучетата са отпаднали.

(4) a) При прочитане на оценките трябва да бъдат съобщени  и работните точки (LZ).

b) Точките (работните точки) се вписват в таблицата като цели числа и се умножават по съответния коефициент (FwZ). От това умножение се получава цифрата на работните стойности, т.е. за всяка дисциплина тя е произодната от стойността на постижението и от значението на тази изпитна дисциплина. Особеностите при оценяване на апортни постижения трябва да се отчитат.
с) Съдийското съвещание определя окончателното класиране на изпитанието в зависимост от получените точки.
d) Препоръчва се е при еднакви точки класиренето на кучетата да става в следната последователност: злоба към хищници – подаване на глас (следогласно или на виждане) – възраст.

(5) а) Накрая съдийското съвещание определя крайният резултат. Резултатът от изпитанието може да бъде само „издържал с  _____ точки” или „не издържал” (с писмена обосновка за основанието за това).

b) Оформените на съвещанието на съдиите оценки и работни точти за всяко куче поотделно, както и евентуални забележки, се отразяват: 

- за VJP във формуляр 3 (изпитна таблица),
- за HZPвъв формуляр 5 (изпитна таблица)

която трябва да бъде подписана от 3-ма съдии и ръководителя на изпитанието.

(6) Резултатът от изпитанието заедно с мястото и датата на провеждане трябва да впише в родословното свидетелство на кучето, подписва се от ръководителя на изпитанието и се подпечатва с щемпела на организиращия клуб. При HZP се отбелязва дали е било с или без заешка следа. Вписването и печата не трябва да заемат повече място от един машинописен ред. Резултатът в дисциплината „Претърсване с патица в обрасъл водоем” трябва да се впише в родословното свидетелство на кучето от ръководителя на изпитанието.

(7) Ръководителят на изпитанието е отговорен резултатите да бъдат вписани в родословните свидетелства на всички явили се на изпитанието кучета, също и на ония, които не са издържали изпитанието или чиито водачи са прекратили изпитването им. В такива случаи трябва наред с резултата от изпитанието да се посочи с думи и основанието за отпадането.

(8) Родословното свидетелство и таблицата с резултатите са предават на водача на всяко куче веднага след обявяване на класирането.

§ 7. Съставяне на доклад
(1) a) Ръководителят на изпитанието е длъжен в рамките на 3 седмици след изпитанието да предостави на службата по развъдния регистър на JGHV пълен комплект изпитни документи посредством актуалния формуляр (www.jghv.de - Service — Formulare).
Ако докладът от изпитанието с всички приложения за VJP не е предоставен на службата по развъдния регистър най-късно до 15.май, а за HZP – най-късно до 15.Ноември от изпитната година,  организиращият клуб трябва да плати глоба на JGHV(Виж указанията на раздел Е, абз. 8 на Правилниците на JGHV).

b) Организаторите и ръководителите на изпитанието носят пълната отговорност за това докладите за изпитанията да постъпят в службата по развъдния регистър в рамките на установения срок и да бъдат предоставени за публикуване в печатния орган на съюза.

c) Службата по развъдния регистър трябва да върне на ръководителя на изпитанието непълно, неправилно или нечетливо попълнени формуляри за корекция или след уговорка да извърши корекциите.

d) Неплащането на глобите води до отпадане на вписването на резултатите от VJP или HZP в развъдния регистър (DGStB) на JGHV.

e) Ущърбът и регресните претенции на водачите, собствениците и развъдчиците, предизвикани от невписването или от по-късното вписване са за сметка на организиращия клуб.

(2) Трябва да се добавят:

a) общ доклад, в който трябва да се отразят особеностите и възможните трудности при прилагането на правилника за изпитания;

b) формуляр 2 (известие). В този формуляр трябва да бъде отговорено на всички въпроси подробно и четливо (печатен шрифт).  В случай, че изпитанието е било проведено съвместно от повече клубове трбява да се посочи кой е отговорният клуб.

c) Заявленията (формуляр 1) на всички заявени за участие кучета, включително и на допълнително вписаните, на неявилите се и на некласираните.

d) Формуляр 3 за VJP и формуляр 5 HZP за всички явили се кучета в два екземпляра.

e) В случай, че на дадено HZP част от кучетата са изпитани със заешка следа, а другата част - безично без заешка следа се изготвят отделни доклади – доклад за кучетата, изпитани със заешка следа и доклад за кучетата, изпитани без заешка следа.

(3) Резултатите от изпитанията, своевременно обявени в службата за водене на развъдния регистър, се вписват в развъдния регистър DGStB в раздел ІІ за VJP и в раздел ІІІ – за HZP обединени по кучила. Вписват се и кучетата, неиздържали изпитанията, както и писмено се обосновава причината за неиздържане на изпитанието.
§ 8. Предписания в правилниците
(1)Организиращият клуб носи съвместно с ръководителят на изпитанието пълната отговорност за спазването на правилника при провеждане на изпитанието.

(2) Изпитания не проведени съгласно изискванията и предписанията на този Правилник за изпитания не могат да бъдат признати. Резултатите от тях не се отразяват в DGStB.

(3) a) Разгонени кучки могат да бъдат допуснати до участие в изпитание VJP/HZP само с изричното разрешение на ръководителя на изпитанието.

Водачите на разгонени кучки са длъжни да съобщят за състоянието на кучетата на ръководителя на изпитанието и на съдиите на техните съдийски групи преди началото на изпитанието.

b) Ръководителят на изпитанието, съдиите и водачите носят отговорност за това работата на всички  останали участващи кучета да не бъде повлияна от присъствието на разгонени кучки.

(4) a) Воденето на кучетата с дресировъчни помощни средства (дресировъчни нашийници и техни заместители) не е разрешено.

b) При провеждането на изпитанието цялото количество дивеч за влачени дири трябва така да се съхранва и транспрортира, че да не може да поема чужди миризми.

(5) Водачите, притежаващи валидни ловни билети трябва носят билетите си и да бъдат на изпитанието с оръжие и достатъчен брой патрони.

(6) a) Всички участващи в изпитанието трябва да спазват указанията на ръководителя на изпитанието, на съдиите и на организатора. Те не трябва да пречат на работата на кучето и водача и да не затрудняват работата на съдиите за изпитването на кучетата съгласно изискванията  на правилника.

b) Кучетата, които не са извикани за работа, трябва да се водят на повод. Скимтящи или създаващи друг шум кучета трябва да се държат на разстояние, от което да не могат да бъдат чувани от работещото куче. Водачите са отговорни за това, при повикване за работа да са готови да се явят с кучето си.

c) По време на работа на дадено куче зрителите трябва да са толкова отдалечени зад водача и съдиите, че да не пречат на работата на кучето.

(7) Ако дадено куче откаже да работи на дадена или на повече дисциплини трябва да бъде изпитано в интерес на развъдната дейност. Трябва да се отчитат специалните изисквания за работа във вода. Това важи и тогава, когато кучето може да покрие изсискванията за ловно ползване.
(8) От изпитанието може да бъде изключен, без право на връщане на таксата за участие, оня, който:

а) умишлено попълва неверни данни на своето куче в заявлението за участие;

b) пуска кучето да се движи свободно без то да е извикано за работа;

c) който не се явява с кучето си при повикване;

d) умишлено прикрие разгоненото състояние на своята кучка или не се съобрази със специалните изисквания на ръководителя на изпитанието или на съдиите;

(9) За предявяване на контестации против резултата от изпитанието трябва да се прилага арбитражния правилник.

(10) Всеки опит за последващо оспорване на решенията на съдиите или на решението на арбитражната комисия, в случай на предявена контестация, както и всяка проява на неправомерна критика по отношение на безпристрастността на съдиите може да бъде наказан с изключване от организиращия клуб или със забрана за водене на кучета на изпитания за даден срок или завинаги на изпитания на този клуб. Резултатът от такава процедура трябва да се съобщи на управителя на JGHV.

§ 9. Провеждане на изпитанието
(1)Задължителни и препоръчителни изисквания

a) Този правилник за изпитания включва „задължителни” и „препоръчителни” изисквания.

b) Задължителните изисквания, дори и в негативната им форма - например „не може”трябва да се изпълняват задължително във всичките им детайли както при изпитанията на кучетата, така и в пълно съответствие с всички останали условия на този правилник.

Куче, което не изпълнява дадено задължително изискване може да получи на съответната дисциплина единствено оценка „незадоволителен” (0 точки).

c) Неизпълнението на дадено препоръчително изискване  води до съответното намаляване на оценката.

(2) Оценки и работни точки

a) За постиженията на всяко куче съзните съдии трябва първо да определят оценката. Тъй като природните заложби при младото куче при различни ситуации често се проявват по различен начин за оформянето на окончателната преценка служи цялостно придобитото впечатление с отчитане на възрастта и нивото на обучение на кучето. Едва след това, в рамките на оценката, следва оценяване с точки.

b) Изпитанието могат да издържат ония кучета, ако по всички дисциплини са получили най-майлко удоволителен (3 точки) (работни точки).

c) Оценки за форма и косъм на развъдни изпитания не се поставят, но забелязани телесни отклонения трябва да се вписват.
d) Изисквания за единодушно поставяне на 11 и 12 точки при изпитания за развъдна пригодност:

Смисълът на 12-точковата система е чрез диференцирана и възможно най-уеднаквена преценка да се постигне  изразителен и достоверен изпитен резултат и да бъдат излъчени особено надарените, пригодни за развъждане кучета. Важните за развъдната стойност и за наследствено предаваните качества оценки „отличен” (12 точки) и в рамките на  оценката „много добър” -11 точки,  биха могли, по смисъла на Правилника за изпитания  за развъдна пригодност (VZPO) и по смисъла на преценката на развъдната стойност и наследственно предаваните качества, да бъдат давани само за действително изключителни, съответно за над средно ниво, качества.

Оценката „отличен” 12 точки може да се дава само ако най-малко още една работа на кучето е оценена  с оценка „мн.добър” с най-малко 10 точки. Ако по време на изпитанието, преди или след това, кучето покаже една или повече работи с по-нисък резултат 12 точки не могат да се дават.
Оценката „Мн. добър” е разделена на три нива като 10 точки съответстват изцяло на изискванията, описани в отделните дисциплини на този правилник. За даването на 11 точки кучето трябва да покаже работа надминаваща това изискуемо  ниво.

При това, по време на изпитанието кучето трябва да покаже най-малко още една работа за оценка (мн.добър). Ако в хода на изпитанието, при друга възможност, работата на кучето е оценена по-ниско от (мн.добър) не могат да се дават11 точки.
Не се разрешава многократно доказана работа за 10 точки да бъде оценена на 11 точки.

Работа по следа: оценка „отличен” = 12 точки.

12 точки трябва да се дават само тогава, когато дадено куче работи концентрирано по следа, която заради съществуващите трудности на терена (например: засуха, силен вятър, земя без растителност, пътища, водни канали и т.н.), с отчитане на времето на нейното престояване, е трудна за работа, при това  на дължината  на следата се отдава значение  в съответствие с трудностите на терена и тази работа  кучето е потвърдило най-малко с още една работа по следа, която е била оценена с 10 или повече точки.

Ако по време на изпитанието другите работи на кучето по следа бъдат оценени с по-малко от 10 точки, трябва да се избягва поставянето на 12 точки.
Работа по следа: оценка „мн.добър” = 11 точки.

11 точки могат да се дават само за действително концентрирана, изразително подчертана от желанието за проследяване на следата и на нейното надеждно следване, работа на кучето по следа,  преминаваща през променящи се условия на терена, чиято дължина трябва да е в съответствие с трудностите на терена. Поставянето на 11 точки изисква потвърждение на това над средно ниво  качество чрез минимум още една работа, оценена с „мн.добър”. По-слаби оценявания  в хода на изпитанието изключват поставянето на 11 точки.

Използване на носа: оценка „отличен” = 12 точки.

12 точки трябва да се дават само за необикновено и изключително използване на носа. Улавянето с носа от много голямо разстояние на миризмата на различен вид дивеч, птици, стари следи и т.н. могат да бъдат ценни индикации. Кучето трябва многократно да докаже своето отлично използване на носа. Условие за поставянето на 12 точки при HZP е оценката за  използване на носа при работата във вода да бъде с най-малко 10 точки.

Използване на носа: оценка „мн.добър” = 11 точки.

11 точки могат да се дават само тогава, когато при работа на поле,  кучето многократно покаже убедително използване на носа, а при работа във вода  (при HZP) ползването на носа бъде оценено с оценка „мн.добър”.

Търсене: оценка „мн.добър” = 11 точки.

11 точки могат да се дават само тогава, когато кучето търси старателно, уверено, планомерно и упорито и при това изразително дава да се разбере , че иска да намери дивеч. Кучето трябва многократно да покаже устойчивост на това си качество, както и постоянство в определен промеждутък от  време.

Стойка: оценка „мн.добър” = 11 точки.

Стойката се оценява с 10 точки когато кучето застава на стойка пред  всеки, уловен с носа, лежащ дивеч (птица или заек) и остава толкова дълго, че със спокоен ход водачът да може да се приближи (HZP) за да го отведе или преди това  дивечът напусне укритието си. Само при особени трудности пред неустойчиво лежаш дивеч, когато кучето от голямо разстояние със заставане на стойки и протяжки застави дивеча да спре стойката трябва да бъде оценена по-високо (11 точки).
Това ценно качество на стойката кучето трябва да потвърди най-малко още веднъж с оценка „мн.добър”. Ако в хода на изпитанието при друга възможност за стойка кучето бъде оценено с по-ниска оценка не може да получи оценка 11 точки.

Водимост: оценка „мн.добър” = 11 точки.

11 точки могат да бъдат давани само тогава, когато при случаи на работа на поле или във вода (НZP)  кучето поддържа много добър контакт със своя водач постоянно, дори от по-голямо разстояние,  като при това дава възможност да се оценят всички положителни елементи на добрата  водимост.
Претърсване с патица в обрасъл водоем  с оценка „отличен” = 12 точки.

12 точки трябва да се дават само тогава, когато, след изпращане с еднократно подадена команда, кучето работи самостоятелно след невидимата за него в укритието патица  или съответно по нейната плувна следа и при това или хваща патицата или така я прогонва от укритието така, че тя да може да бъде отстреляна. Работата трябва да бъде в условия на висока степен на трудност и да  поставя съответните изисквания за издръжливост и упоритост от кучето.

Претърсване с патица в обрасъл водоем : оценка „мн.добър” = 11 точки.

11 точки могат да се дават само тогава, когато без съществено подпомагане от страна на водача  кучето работи упорито и концентрирано след патицата в укритието, съответно по нейната плувна следа.

e) Съюзните съдии трябва да си водят бележки за всеки път, когато извикват кучето за работа. За всяка работа на кучето съдиите трбява да отбележат колко пъти кучето е работило по дивеч, колко пъти е работило на заешка следа, както и трудностите и продължителността на тази работа.
f) На отделните оценки съответстват следните точки:


Отличен


12 точки


Мн. добър


11 точки






10 точки
                                           9 точки


Добър

 
  8 точки




 
 
  7 точки


                                           6 точки


Удовлетворителен 
  5 точки




 
            4 точки






  3 точки


Задоволителен

  2 точки






  1 точка


Незадоволителен
            0 точки


Не изпитан

            ---------- 
g) Трябва да се отчита, че една чиста и без забележки оценка „мн.добър” означава 10 точки. Една чиста оценка „добър” означава 7 точки, а една чиста оценка „удовлетворителен” – 4 точки. 11 точки са повече от чиста оценка „мн. добър” и могат да се дават само тогава, кучето е работило убедително многократно по дадената изпитна дисциплина.
На дисциплините за придобити качества при HZP при оценка „мн. добър” могат да се дават най-много 10 точки.

h) Оценка „отличен” с 12 точки може да се дава само по изключение за действително превъзходна работа, която кучето е показало при утежняващи обстоятелства (виж условията за единодушно поставяне на 11 и 12 точки).

i) В  съответствие със смисъла на развъдните изпитания оценката „отличен”може да се дава само при дицпиплините „Работа по следа”, „Използване на носа” и „Претърсване с патица в обрасъл водоем”.
j) Ръководителят на съдийската група е длъжен, за всяка дисциплина, да установи средно число от точките на съдиите. Ако при това не се получи цяло число и ако след десетичната запетая числото и по-малко от половината се закръглява към по-малкото число и обратно – ако е повече от половината – се закръглява към по-голямото число.

ІІ. Правилник  съюзни изпитания за изпитание за млади кучета (ИМК) (VJP)
§ 10
Общи положения

(1) Изпитанието за млади кучета  (ИМК - VJP) е развъдно изпитание, при подготовката за което природно-унаследените ловни качества на младото куче трябва да бъдат събудени чрез съответната подготовка до такава степен, че да могат да бъдат оценени ползването на носа, желанието за работа по следа, търсенето, стойката пред дивеч и водимостта.

(2) На ИМК (VJP) се изпитват следните дисциплини:

Дисциплина


Коефициент


Работа по следа


2


Използване на носа

2


Търсене

 

1


Стойка



1


Водимост


1


Устойчивост при изстрел

без оценка

Послушание


без оценка

3) Трябва да бъдат установени:

a) Видът на преследване:
Лаене по следата, лаене на виждане, неустановено, мълчаливо преследване или безцелно облайване.
Тъй като видът на преследване е важно за развъждането и за ловното ползване качество би трябвало, по въдзможност, да бъде установено.

b) Поведение на кучето (всяка форма на проява на уплах или страхливост, агресивност, боязън, нервност, безпокойство или страх от движение на ръка).

c) Телесните отклонения  ( захапка, очи, тестиси и други груби телесни отклонения).

4)  Кучетата трябва да бъдат изпитани по всички дисциплини самостоятелно. На всяко куче трябва да бъде предоставена многократно възможност да прояви качествата си.

§ 11. 
Изпитни дисциплини
(1) Работа  по следа.

a) Работата по следа се изпитва по поета от кучето чрез носа следа на невидими или вече невидими за него заек или лисица. На водача е разрешено да води кучето си на повод по следата не повече от 30 м..
b) Трябва да бъдат оценени желанието за работа по следата и надеждността на работата по следата.
c) Желанието за работа по следа се разпознава по това как кучето се настройва за работа и при отчитане на съответните обстоятелства (особености на терена, климатични особености и т.н.) намира следата, упорито и уверено я отработва и се стреми да я следва дори при трудни условия. За желанието за работа на кучето по следа се прави извод и по това дали след преследване на виждане и след изгубването от поглед на заека или лисицата, търси спокойно следата, намира я и я отработва или прекратява работа по нея, или преминава към хаотично търсене.
d)  Надеждността на отработване на следата се разпознава по поведението на кучето и как то, като проява на устойчивостта на своята психика, показва желанието си за работа по следата (желание за намиране на плячката), т.е. преди всичко, дали при утежнени обстоятелства,  в спокоен ход търси продължението на следата и се стреми самостоятелно и вярно да я следва.

e)  При оформяне на оценката се дава превес на желанието за работа по следата, надеждността на работа по следата и трудността на условията пред дължината на следата. Куче, което при първите възникнали трудности веднага преустанови работа по следата (дори когато е работило дълго по следата), не може да получи на тази дисциплина оценка „Мн.добър”.
f) Работата по следата трябва да може да бъде наблюдавана  по цялата й дължина.
(2) Използване на носа
Чувствителният нос се показва по време на търсене преди всичко чрез честото намиране на дивеч, чрез далечното улавяне на миризмата и  протяжки пред дивеча, чрез краткото маркиране на миризма на лежанки на дивеч и понякога кратко маркиране на миризмата на птици (чучулиги).
b) При работа по следа трябва се обръща особено внимание на реакцията на кучето при загубване, кръстосване и при повторното й намиране.
c) От тези наблюдения се формира общата преценка за показаната работа с носа.

(3) Търсене.

Особена тежест при търсенето се отдава на желанието за намиране. При това търсенето трбява да бъде старателно и упорито. Търсенето предимно в „тръс” може да бъде оценено най-много с „добър” (7 точки).

(4) Стойка.

a) Стойката като ловно качество се изразява в това, че пред намерения дивеч кучето прави стойка или ляга. Твърдост на стойката  тук не се изисква. Трябва да се отдава значение на особените затруднения, които създава нустойчиво лежащ дивеч. Преследването на дивеча не се отчита за грешка. Кучета, за които се установи, че отминават дивеча без да го маркират не могат да издържат изпита.

b) Стойката пред космат или пернат дивеч се оценява равностойно. Стойката пред чучулиги, при изключителни обстоятелства, може да се отчете за поставянето на оценка.
(5) Водимост и послушание.

a) Водимостта се изразява в стремежа на кучето да поддържа връзка с водача си. Водимостта се проявява преди всичко в това как при вземане на повод и при освобождаване от повода, при търсене и стойка кучето търси зрителен контакт с водача си и дали се стреми да възстанови връзката с водача си и при по-голямо отдалечаване. Особено важно за крайния извод е поведението на кучето след преследване на дивеч и дали се връща бързо и търси незабавно контакт с водача си или използва  възможността за самостоятелно ловуване.

b) Послушанието се установява  в хода  на изпитанието. Оценки и точки не се дават. Послушанието се изразява в управляемостта на кучето по време на работа и дали изпълнява възприетата команда, подадена от водача. Не се изисква послушание при контакт на кучето с дивеч. Кучета, които постоянно се стараят да избягат от въздействието на водача си, с което правят невъзможно изпитването им, а при определени обстоятелства, съответно, пречат на общото провеждане на изпитанието, не могат да издържат изпитанието и се изключват от по-нататъшно участие в изпитанието.
(6) Вид на преследване (подаване на глас)

a) Видът на преследване (подаване на глас по следата , подаване на глас на виждане , неустановено, нямо, безцелно облайване) трябва да бъде установен. Лаенето по следа, лаенето на виждане или нямото преследване може да бъде оценено само на заек или лисица. 
b) Лаенето по друг вид космат дивеч трябва да се отразява допълнително  върху изпитния протокол и се подписва от ръководителя на изпитанието. Това удостоверяване на вида на лаене на друг вид космат дивеч служи най-вече като предпоставка за допускане за участие в изпитания за работа по кървава диря  (VSwP и VFSP).
(7) Устойчивост при изстрел / уплах от ръка / уплах от дивеч / психика
a)  За изпитанието за устойчивост при изстрел, по време на търсене, в близост до всяко куче /изстрелно разстояние със сачми / по правило от водача, се възпроизвеждат минимум 2 изстрела от гладкоцевно оръжие /патрони със сачми/ в интервал от минимум 20 секунди. Ако при този опит поведението на кучето не може да бъде надеждно преценено след не по-рано от 30 минути изпитанието се повтаря.

b) Чувствителността при изстрел е негативна реакция от гърма на изстрела. Тази негативна реакция може да се прояви в различни степени. В случай, че се наблюдава само най-общо трепване, без това да пречи на по-нататъшната работа на кучето, става дума за „лека чувствителност при изстрел”.
В случай, че кучето търси закрила при своя водач като израз за страхливост, но в рамките на една минута  продължава отново работа, това се квалифицира като „чувствителност при изстрел”. 
Ако отказът от работа и стресът на кучето продължават повече от една минута, тогава  става дума за  „ силна чувствителност при изстрел”.

c) Уплах от изстрел се наблюдава, когато изпитваното куче вместо да търси закрила при своя водач бяга надалеч и така излиза от въздействието на водача си.

d)  Силно чувствителните при изстрел, плашливите от изстрел, при ръкомахания,и от дивеч кучета не могат да издържат изпита. В интерес на развъдната дейност, обаче, трябва да бъдат изпитани.


e) Ако при виждането на оръжието кучето не се отдалечава от водача си или не се отдалечава достатъчно се счита за „не изпитано”. Кучето не може да издържи изпитанието.


f) Като проява на отклонения в психиката  трябва да се впише всяка форма на уплах, страхливост, агресивност, боязън, нервност или уплах от ръкомахане.
Формуляр 3

Съюз на ловните работни кучета (JGHV)


ОЦЕНИТЕЛЕН ЛИСТ

за пролетно изпитание на млади кучета (ИМК – VJP) 
Място на изпитанието................................................................................Дата .......................................

Водач:.......................................................................Пощ.код..............Населено място...........................

Име на кучето;.................................................................................Родено ...........................Пол:...........

Порода:.................................................................Развъден № ............................ZB-№ ...........................

Майка:..................................................................Развъден № ............................ZB-№ ...........................
Баща:.....................................................................Развъден № ............................ZB-№ ...........................

	
	Работни точки
	Коефициент
	=Оценъчни точки

	1. Работа по следа (заек или лисица)
	
	2
	

	2. Използуване на носа
	
	2
	

	3. Търсене
	
	1
	

	4. Стойка
	
	1
	

	5. Водимост
	
	1
	

	 
	
	Общо точки:
	


Вид на лаенето:

☐ лай по следата;

☐ лай по видим дивеч;

☐ неустановено;

☐ мълчаливо преследване;

☐ ловно облайване;

Лаене по друг вид космат дивеч:..........................................................................................................      





Подпис на ръководителя на изпитанията

Послушание: ☐ да
☐ не.

Устойчивост при изстрел: ☐ устойчиво; ☐ слабо чувствително; ☐ чувствително; 

☐ силно чувствително; ☐ страхливо от изстрел. 

Особености в поведението:

Боязън или Страхливост : 

☐ не се установява; ☐ плашливо; ☐ боязливо; ☐ нервно; ☐ плашливо от ръкомахане; 

☐ плашливо от жив дивеч; ☐ страхливо поведение към чужди хора; ☐ други недостатъци.

Телесни недостатъци: 

Захапка:  

☐ нормална; ☐ клещовидна; ☐ кръстосана; ☐ предхапка; ☐ задхапка. 

Отклонения при: премолари:..................;молари:...................; други зъбни недостатъци:.................;

Очи:  ☐ без недостатъци; ☐ ентропия; ☐ ектропия; ☐ други недостатъци при очите.

Недостатъци при тестисите: ☐ няма; ☐ крипторхизъм едностранен; 

☐ крипторхизъм двустранен.

Други сериозни телесни недостатъци: ....................................................................................................












Издържал с ................ Точки.

☐ Не издържал:  /Причините се описват с думи/..................................................................................................... 

......................................................................................................................................................................

            _____________                    ____________              ____________              ____________                                                                                                                                                                                                                                                                                                                                                  
_________________________  __________________  __________________  __________________ 

Ръководител на изпитанието           Главен съдия                    Съдия                           Съдия

1-ви екз. = оригинал, 2+3 екз. = за племенната служба, 4 екз. = копие за клуба. 

Отличен =12 т;  Мн.добър=9, 10, 11 т.;  Добър =6, 7, 8 т.; Задоволителен =3, 4, 5 т.; Незадоволителен = 2, 1 т.; Неудовлетворилен = 0 т.

Правилник за съюзни есенни изпитания за развъдна пригодност
(ЕРП – HZP)
§ 12  Общи положения
(1) При ЕРП (HZP) главната цел на изпитанията се поставя върху установяване на развитието на естествените качества на младото куче от  гледна точка  на неговата пригодност за бъдещо ползване като  многостранно ловно работно и като развъдно куче.

Обучението на кучето за работа на поле и във вода трябва към това време в основни линии да е завършено.
(2) На ЕРП се изпитват следните дисциплини:

Дисциплина






Коефициент


Унаследени качества

Работа по следа





3



Използване на носа




3



Търсене

 




2



Стойка






2



Водимост






2






Радост от работата




1



Работа във вода



    b) Претърсване с патица в обрасъл водоем
3
---------------------------------------------------------------------------

Придобити качества

Работа във вода



    а) Търсене на изгубен дивеч в обрасъл водоем
1


Търсене на загубен пернат дивеч



  a)  работа по ранена яребица вкл. апорт


1



  b) търсене на загубен дивеч




1


  c) влачена диря на пернат дивеч



1


Влачена диря на космат дивеч



1



Начин на апортиране


   a) заек или заек-подземник.


   b) патица




   c) пернат дивеч



Средна оценка а – с





1



Послушание






1

--------------------------------------------------------------------------------------------
Устойчивостта при изстрел се проверява при работа на поле и във вода.

(3) Трябва да бъдат установени:
а) начин на преследване
лаене на виждане, нямо преследване само след заек или лисици, неустановено дали подава глас,  безцелно облайване).
Подаването на глас по друг вид космат дивеч се отбелязва допълнително в оценъчния лист и се подписва от ръководителя на изпитанието. Това постижение при подаването на глас служи, при нужда, за изпитания VSwP и VFSP.

b)Отклонения в психиката  на кучето: всяка форма  на проява на уплах, страхливост, агресивност, боязън, нервност, безпокойство или уплах от движение на ръка.
c) Кучета се изпитват  по всички дисциплини по единично. При работа на поле на всяко куче трябва да се предостави многократно възможност да покаже природно-унаследените си качествата.
§ 13  Работа на поле
(1) Работа по следа

a) Ако е предвидена възможност за изпитание на работа по следа, водачът е длъжен да обяви при заявяване за участие (при  попълване на формуляра)  дали кучето му трябва да бъде изпитвано на тази дисциплина. При утвърдително заявяване тази дисциплина става за него вече задължителна. Ако е заявено работата по следа да не бъде изпитна дисциплина  показаната работа на кучето по следа не може да бъде зачитана, но показаната работа от кучето с носа се отчита.
b) Работата по следа се изпитва по поета от кучето чрез носа следа на невидими или вече невидими за него заек или лисица. На водача е разрешено да води кучето си на повод по следата не повече от 30 м..

c) Трябва да бъдат оценени желанието за работа по следата и надеждността на работата по следата.

d) Желанието за работа по следа се разпознава по това как кучето се настройва за работа и при отчитане на съответните обстоятелства (особености на терена, климатични особености и т.н.) намира следата, упорито и  уверено я отработва и се стреми да я следва дори при трудни условия. За желанието за работа на кучето по следа се прави извод и по това дали след преследване на виждане и след изгубването от поглед на заека или лисицата, то търси спокойно следата, намира я и я отработва или прекратява работа по нея, или преминава към хаотично търсене.

e)  Надеждността на отработване на следата се разпознава по поведението на кучето и доколко то, като проява на устойчивостта на неговата психика,  уверено работи по следата (желание за намиране на плячката) и преди всичко, дали дори при утежнени условия търси в спокоен ход продължението на следата и се стреми самостоятелно и вярно да я следва със същия ход.
f) При оформяне на оценката се дава превес на желанието за работа по следата, надеждността на работа по следата и трудността на условията пред дължината на следата. Куче, което (дори и при по-дълга работа по следата) при първите възникнали трудности веднага преустанови работа, не може да получи на тази дисциплина оценка „Мн.добър”.

g) Работата по следата трябва да може да се наблюдава по цялата дължина.
(2) Използване на носа

Чувствителният нос се показва по време на търсене преди всичко чрез честото намиране на дивеч, чрез далечното улавяне на миризмата и  протяжки пред дивеча, чрез краткото маркиране на миризмата на лежанки на дивеч и понякога кратко маркиране на миризмата на птици (чучулиги). При работа по следа трябва да се обръща особено внимание на грижливото поемане на миризмата на следата и на реакцията на кучето при загубване, кръстосване и при повторното й намиране. Установените постижения за използване на носа при работа във вода трябва да се включат за оформяне на окончателната оценка.
(3) Търсене
Търсенето трябва да бъде планомерно, упорито и показващо желание за намиране. Движението на кучето при търсене предимно в тръс може да се оцени най-много с „добър” (7 точки). 
(4) Стойка

a) Пред намерения дивеч кучето трябва да направи стойка или да легне. Много добрата стойка се изразява преди всичко в това че кучето остава в стойка или лежи пред открития дивеч дотогава, докато водачът дойде до него или докато дивечът побегне или излети. На особените трудности при неустойчиво лежащ дивеч трябва да се отдава нужното значение. Преследването на  виждане на вдигналия се дивеч не трябва да намалява оценката за стойка. Кучета, които пропускат и не маркират дивеч не могат да издържат изпитанието.


b) Стойката пред космат или пернат дивеч се оценява равностойно. Стойката пред чучулиги може в изключителни случаи да бъде включена в преценката.

(5) Водимост

Водимостта е стремежа на кучето да поддържа връзка с водача си. Водимостта се проявява преди всичко в това как при вземане на повод и при освобождаване от повода, при търсене и при стойка кучето търси зрителен контакт със своя  водач и дали се стреми да поддържа връзката с водача си и при по-голямо отдалечаване. Особено важно за крайния извод е поведението на кучето след преследване на дивеч - дали се връща и незабавно търси контакт с водача си или използва възможността за  избягване от контрола и за самостоятелно продължаване на ловуването.

(6) Радост от работата.
При оценка на радостта от работа става дума за охота при работа и желанието за работа, които кучето показва при всички дисциплини. Тя се оценява вследствие на постоянното наблюдаване на цялостното изпитване.

§14  Работа във вода.
А. Обща част

Справедливото и хуманно провеждане на лов на водоплаващ дивеч, съгласно § 1, абзац 2 от Федералния закон за лова и допълнителните определения в законите за лова на отделните провинции, налага използването на кучета с доказана ловна пригодност.

Работата във вода има за цел да подготви ловното куче за по-нататъшните му задачи в практиката, т.е. преди всичко за търсенето на паднал във водата, ранен или убит, водоплаващ дивеч, да докаже резултата чрез изпитание и да го документира за развъдната дейност. Затова, за да може от една страна да се постигне целта на работата във вода и от друга страна изпитанието да се проведе при спазване на изискванията за защита на животните, при използването на живи патици трябва да се спазват следните правила:

(1) Общовалидно изискване

a) Следващите правила на Обща част А са задължителни за всички съюзни клубове, провеждащи изпитания с жива патица, при спазване на различията в законовите разпоредби в отделните федерални провинции.

b) Те трябва да се спазват точно от клубовете и в дните на провеждане на упражнения във вода, при което трябва да се гарантира, че за обучението на едно куче не е разрешено да се използват общо повече от 3 патици.

c) Умишлените или поради груба небрежност допуснати нарушения на тези изисквания водят след себе си незабавно отнемане на правата на клуба за по-нататъшно провеждане на упражнения и изпитания. Това не изключва от наказателно и съдебно преследване, както и от вътрешен дисциплинарен процес в JGHV.

(2) Водоем

Водният басейн, в който ще се провеждат изпитанията, трябва да бъде с големина (най-малко 0.25 хектара (2,5 дка) водна площ), с широчина, съответно дължина - най-малко 6 м, с такава дълбочина на водата, че кучето да го преодолява с плуване, обрасъл с растителност с площ поне около 500 кв.м., осигуряваща на патицата да използва всякакви възможности си за бягство.

(3) Отговорни лица

a) Клубовете определят за всяко изпитание отговорно лице, което като ръководител на изпитанието във вода трябва да следи за точното изпълнение на посочените по-нататък изисквания.

b) Освен определеното в абзац 1 лице, отговорност за спазването на тези изисквания носи и клубът - организатор.

(4) Патици

a) За работата във вода могат да се използват само напълно пораснали фермерни патици, чиято способност за летене се ограничава за кратко по метода на проф. Мюлер (с хартиен маншет върху отделните летателни пера на едното крило)

b) Патиците трябва да познават водата и укритията още по време на отглеждането им, т.е. да могат да плуват, да се потапят и да се укриват сред растителността. Законосъобразното отглеждане на патиците трябва да бъде потвърдено от фермата. За кратко преди изпитанието патиците трябва да имат възможност да намазнят перата си.

 c) Ако е невъзможно да се даде на патиците дори временна възможност за привикване, допуска се да бъдат донесени до водоема непосредствдено преди изпитанието като трябва там да се държат така, че да не се влияят от случващото се на изпитанието.

d) Времето на изпитание по една патица не бива да надвишава 15 минути. Преследване на виждане е нежелателно и трябва да се приключва възможно най-бързо.

e) Евентуално донесена от кучето жива патица трябва да се умъртви хуманно веднага.

f) Мъртвите патици трябва да се съхраняват отделно от живите.

g) Клетките с патиците трябва да се поставят така, че кучето да не може да ги намери по време на работата си.

/5/ Период на мътене

Работата във вода с живи патици може да бъде провеждана за тренировка и изпитание само извън периода на мътене.

(6) Условия за изпитания във вода

Изпитанието с патица може да се провежда едва след като кучето е показало устойчивост при изстрел и надеждно търсене и донасяне на мъртва патица от обрасъл с водна растителност водоем.

(7) Кучета


a) Допускат се само кучета, чиито водачи притежават валидни ловни билети. Изключения се допускат само при извънредни ловни и развъдни обстоятелства. Те трябва да бъдат обосновани.


b) Кучета, които се провалят на дисциплините, указани в т. 6 или преди това по време на провеждащото се изпитание покажат неустойчивот при изстрел или плашливост при поява на дивеч не могат да бъдат изпитвани по-нататък за работа във вода.


c) При всяко изпитание трябва да има на разположение изпитано, опитно в лова куче, което при необходимост да се използва за търсване след изстрела. 


d) Като правило, за всяко куче са залага само една патица. Използването на втора патица е разрешено само тогава, когато не е било възможно изпитването на кучето по първата патица (например: при преждевременно отлитане на патицата).

e) Кучета, които са издържали веднъж изпитание на дисциплината „Претърсване с патица в обрасъл водоем” с минимум „удовлетворителен” нямат повече право да бъдат изпитвани на тази дисциплина.

Това не важи за следващо изпитание в рамките на изпитания за развъдна селекция или международни изпитания /напр. Хегевалд, IKP и т.н./.


f) В случай, че кучето не издържи изпитанието е разрешено да бъде допуснато на поправителен еднократно още веднъж.


g) Получената на първото успешно преминато изпитание оценка се нанася на изпитния протокол на всички по-късни участия в изпитания със забележката: „съгласно изпитание от.....”.
Копие на удостоверението за издържан изпит на тази дисциплина се представя на ръководителя на изпитанието при записването за участие.


h) Всяко изпитание на дисциплината „Претърсване с патица в обрасъл водоем” се отбелязва на родословното свидетелство допълнително към общия резултат на съответното изпитание с оценката и евентуално точките.


Б. Особена част 

На ЕРП се провежда изпитание на посочените дисциплини в следната последователност:
Устойчивост при изстрел,  Търсене на изгубен дивеч в обрасъл водоем,  Претърсване с патица в обрасъл водоем,

Начин на донасяне на патица.
В случай, че изпита не бъде издържан (§ 14) поправителен изпит трябва да бъде проведен на цялата работа във вода на друго съюзно изпитание.
При издържани преди това повече изпита се взема най-добрия резултат за дисциплината „Претърсване с патица в обрасъл водоем”.

В случай, че по време на целия изпит на работата във вода кучето намери случайно жива патица тази негова работа трябва да бъде оценена за това изпитание. В такъв случай преди това поставената оценка не се взема в предвид и не влияе по никакъв начин на резултата. Такъв развой на работата на кучето се отразява със забележка в общия доклад за изпитанието.

(1) Устойчивост при изстрел

а) Една мъртва патица се хвърля пред погледа на кучето възможно най-далеч в откритата част на водоема, след което кучето се изпраща да я донесе. Куче, което в рамките на една минута след командата не влезе във водата, не може да бъде изпитвано по-нататък за работа във вода.


b) Докато кучето плува към патицата се възпроизвежда изстрел със сачми във водата по посока на патицата. Кучето трябва да донесе патицата самостоятелно (без въздействие на водача при погрешно поведение на кучето). Ако стрелецът не стреля във водата упражнението се повтаря, дори ако кучето е донесло патицата.

c) Куче, което откаже изпълнението на това упражнение не може да бъде изпитване по-нататък за работа във вода.


(2) Търсене на загубен дивеч в обрасъл водоем


а) търсенето на загубен дивеч в обрасъл водоем следва непосредствено след изпитанието за устойчивост при изстрел.

b) за целта една току-що умъртвена патица се хвърля в обрасъл участък на водоема така, че кучето да не може да види от брега нито хвърлянето на патицата нито самата патица. Патицата трябва да се хвърли и да падне на такова място(на остров, на отсрещния бряг или в папура), така че да се наложи кучето да бъде изпратено да преплува открита водна площ за да достигне до обраслия участък.
c) на водача, от място, отстоящо най-малко на 30 м от патицата, се посочва ориентировъчно посоката, където се намира патицата. От това място кучето трябва самостоятелно да търси патицата, трябва да я намери и да я донесе на водача си самостоятелно (без въздействие на водача при погрешно поведение на кучето);
d) водачът може да подпомага и насочва кучето си, но оценката се намалява при продължително

въздействие или посредством изстрел, съответно хвърляне на камъни;
e) куче, което на тази дисциплина не е получило поне оценка „удовлетворителен” не може да бъде 
изпитвано по-нататък за работа във вода.

f) куче, което при първото намиране патицата не я донесе самостоятелно на водача  (без въздействие на

водача при погрешно поведение на кучето), не може да издържи изпита. При такъв случай работата му по дисциплината „Търсене на изгубен дивеч  в обрасъл водоем” трябва да се оцени като „незадоволителен”.  Открита от кучето патица се счита за намерена.
g) в случай, че при работа по тази дисциплина кучето се натъкне на жива патица, се постъпва съгласно 
§14(3) и работата на кучето по дисциплината „Претърсване с патица  в обрасъл водоем” трябва да бъде оценена. В случай, че тази работа на кучето бъде оценена поне с „Удовлетворителен” работата му по дисциплината „Търсене на загубен дивеч в обрасъл водоем”, на преди това заложената му патица, трябва да се завърши.

(3) Претърсване с патица в обрасъл водоем

а) една жива патица се пуска в във водната растителност без мястото да бъде маркирано. Тази подготовка не трябва да се извършва пред погледа на кучето;

b) след пускането на патицата съдиите отвеждат водача на кучето на изстрелно разстояние със сачми 
от мястото на пускане на патицата, съответно от самата патица ,и му указват направлението. От тук водачът  изпраща кучето си да търси;

c) кучето е длъжно самостоятелно на търси и намери патицата. Водачът може да направлява или 
подкрепя кучето в търсенето, но постоянното му въздействие върху кучето намалява оценката;

d) след като кучето принуди една патица да напусне укритието си и започне да я преследва на 
виждане, същата трябва да бъде отстреляна от водача на кучето или от специално определен и управомощен за това ловец, ако това е възможно без да се нарушават изискванията за безопасност;

e) убитата или хванатата патица трябва да бъде донесена от кучето самостоятелно (без въздействие от 
водача при погрешно поведение на кучето);

f) съдиите са длъжни да прекратят работата на кучето след като са оформили окончателната си 
преценка. Това важи и тогава, когато патицата не е била отстреляна пред кучето или когато съдиите са стигнали до заключение, че кучето не покрива изискванията. В първия случай на около 30 м. пред кучето, видимо за него, се хвърля във водата една мъртва патица, която то трябва да донесе самостоятелно (без въздействие от водача при погрешно поведение от кучето);

g) куче, което не донесе убитата пред него, уловената  или хвърлената пред погледа му  патицата при 
първото й намиране самостоятелно (без въздействие от водача при погрешно поведение на кучето) не може да издържи изпита. В такъв случай и  претърсването с патица в обрасъл воден район трябва да се оцени с „незадоволителен”. Открита от кучето патица се счита за намерена;

(4) Донасяне (апорт) на патица

a) изпълнението на донасянето като резултат от придобитото, вследствие на упражненията, умение, 
т.е. поемането, донасянето (захапката) и начина на предаването се оценява в „Начин на донасяне”;

b) ако кучето остави донесената патица на земята преди предаването й, например за да се изтръска, 
може да получи за това постижение най-много оценка „добър” ( 7 точки). Ако обаче кучето отначало нестабилно запапе отстреляната пред него  или хвърлената във водата мъртва патица (напр. за главата, за крилото или за опашката) и на сушата подобри захапката си без да се изтръсква, донесе я, седне и коректно я предаде на водача си, оценката за тази негова  работата може да бъде намалена заради подобряването на захапката само ако една все още жива патица би могла да му избяга;

c) не може да се отчита за грешка в работата на кучето ако то се изтръсква  и при това държи 
патицата в устата си;

d) за оценяване на апортната работа на кучето трябва да се следи дали, според изискванията,  кучето 
донася патицата на водача си, сяда и коректно я предава. При определяне на оценката „Начин на донасяне на патица” се отчитат апортните постижения на кучето при всички дисциплини във вода.;
e) ако някое от отделните постижения на кучето по донасяне на патица бъде оценена като 
„незадоволителна” или като „не изпитано” общата оценка за донасяне на патица може да бъде само „незадоволителна” или „не изпитано”.

f) при работата във вода кучето трябва да донесе самостоятелно  всяка намерена или уловена патица (без въздействие от водача при погрешно поведение на кучето). Хваленето на кучето и правенето на знак за забелязване на водача не се считат за забранено въздействие ако до този момент кучето работи коректно.


g) ако при работата по донасяне, извънредни обстоятелства попречат на кучето трябва да му бъде прредоставена още една възможност за апорт на тази, заложена за него или пред него отстреляна, патица.
§15 Апорт на изгубен пернат дивеч и работа по влачени дири
(1) Кучето трбява да апортира ,по възможност,  най-прясно отстрелян пернат дивеч;

(2) Работа по ранена яребица (фазан):
За такава трябва да се оценява оная работа, когато кучето открие ранената яребица (фазан), преследва я по

следата при опита й да избяга и я донесе на своя водач. 

(3) Свободно търсене на изгубен дивеч и донасяне на току-що отстрелян (не хвърлен) пернат дивеч;

a) тази работа на кучето може да бъде оценена само ако отстреляния пернат дивеч е паднал в
обрасло място, без кучето да е видяло падането му;
b) в случай, че работещото вече куче e видяло падането на пернатия дивеч, съдиите са длъжни да извикат друго куче, което още не е имало възможност да апортира  изгубен пернат дивеч и което не е видяло падането и го пускат да търси падналия в обраслото място пернат дивеч;

c) За това изпитание на  водача се показва ориентировъчно мястото на падане на дивеча. На около 40 м от 

това място водачът трябва да освободи от повода кучето си за търсене на изгубен дивеч, като има право да върви след претърсващото куче.

d) Кучето трябва да претърсва пред водача и трябда със сдържан бяг и с използуване на носа си да

да се разбере, че иска да намери изгубения дивеч. То е длъжно да донесе намерения дивеч самостоятелно (без въздействие на водача при погрешно поведение на кучето). 
e) Оценяването на тази работа задължително се определя от това как кучето се настройва за изпълнението 
на тази задача;
f) Ако отначало кучето покаже работа по тази диспиплина и по-късно донесе на своя водач ранена 
яребица  (фазан) с добра иди много добра оценка, трябва да се зачете най-добрата работа на кучето. Куче, което не донесе току-що отстреляния и намерен пернат дивеч не може да издържи изпитанието.
(4) Апорт от влачена диря на пернат дивеч
a) В случай, че не съществуват възможности по условията на (2) и (3) или пък кучето не е съумяло  да

намери дивеч, му се полага влачена диря на пернат дивеч;


b) Влачената диря се полага от един от съдиите, непосредствено преди изпитването на кучето, върху обрасъл терен, по възможност по посока на вятъра, с два тъпи ъгъла. Мястото на раняване се маркира ясно. Дължината на дирята трябва да бъде най-малко 200 м . Разстоянието между две съседни дири трябва навсякъде да бъде най-малко 80 м. Влачените дири трябва да бъдат по възможност равностойни. В края на дирята трябва да бъде оставен (без да скрива или да  се оставя във вдлъбнатина) по възможност току-що отстрелян прелетен дивеч от същия вид. След това съдията се отдалечава по продължението на дирята и се укрива в непосредствена близост така, че пристигналото до края на влачената диря куче да не може да го види. Там той трябва да освободи влачения пернат дивеч от въженцето и да го положи  свободно пред себе си. Той няма право да пречи на кучето да вземе този дивеч.
c) Кучето не трябва да вижда полагането на влачената диря. Водачът има право да поиска влачения

екзепляр пернат дивеч да бъде оставен в края на дирята за апортиране от неговото куче. В случай, че той пожелае да се възползува от това си право е длъжен да го заяви на съдиите преди започването на полагането на влачената диря.  И в този случай съдията, полагащ следата, при укриването си, трябва да положи свободно пред себе си втори екземпляр дивеч от същия вид;

d) По желание на водача дирите могат да бъдат полагани и само с един брой дивеч от съответния вид. Влаченият дивеч при всички случаи се поставя  свободно в края на влачената диря, а не пред полагащия дирята  и се освобождава от въженцето преди началото на работа .

e) Водачът има право да води кучето си на повод по влачената диря в първите 30 м, след което е длъжен 

да освободи кучето си от повода и да остане на място. По-късно, след като кучето вземе дивеча водачът е длъжен да се върне на мястото на раняване. В случай, че кучето се върне без да е намерило  и не тръгне самостоятелно отново по дирята, водачът има право да го изпрати да работи по дирята още два пъти. Под  изпращане за работа по дирята се разбира всяко въздействие на водача върху кучето. Всяко следващо изпращане за работа намалява оценката.
f) Кучето е длъжно да намери заложения дивеч следвайки с носа си влачената диря. То трябва да донесе 
пернатия дивеч самостоятелно (ез въздействие от водача при погрешно поведение на кучето). По влачената диря работата на кучето се оценява в двете посоки – на отиване и на връщане.

g) При  „Работа по ранена яребица (фазан)”, „Търсене и апорт на изгубен, току-що отстрелян, пернат

дивеч”, или  „Апорт на пернат дивеч по влачена диря” се оценява изключително по това дали и как кучето се ориентира за работа, дали иска да намери и да донесе, както и дали донася дивеча на своя водач.
Начинът на изпълнение на апортирането, като впечатление от придобитото от упражненията умение на кучето, от своя страна, се оценява  в дисциплината „Вид на донасянето”.

 h) Куче, което намери влачения или положения пред полагащия дирята съдия  екземпляр пернат дивеч и
не донесе никой от тях, не може да издържи изпитанието. Куче, което е намерило и не е донесло, не може да бъде пускано по дирята още веднъж. Намирането на единия дивеч, а донасянето на другия не трябва да се счита за грешка на кучето.

i) В случай, че при работа по влачената диря или при апортирането кучето бъде възпрепятствувано от 

извънредни обстоятелства, трябва да му бъде предоставена възможност за нова работа.

(5)  Влачена диря на космат дивеч

a) Влачената диря на космат дивеч се полага със заек или с фермерен заек и трябва да бъде с два тъпи 
ъгъла и дължина минимум 300 метра, като при това първият ъгъл трябва да се направи на около 100 м след началото й.


b) по-нататък са валидни същите изисквания както при влачена диря с пернат дивеч.

(6)  Начин на апортиране
a) Под „Начин на апортиране” се оценява изпълнението на донасянето. Това е придобитото вследствие на 
упражненията умение как кучето поема, носи (захапка) и предава дивеча на водача.

b) Коректното поемане и носене се позва чрез това, че кучето наглася захапката си в зависимост от вида и теглото на дивеча. Погрешно е както твърде силното така и твърде мекото захапване, държане и носене. Дъвченето се оценява като грешка и трябва  да бъде отбелязано специално.


c) Коректното предаване се показва чрез това, че кучето идва при водача си с намерения дивеч с радост и желание, сяда при него без команда или след проста  (не звучна гласова) команда на водача и държи спокойно дивеча в уста дотогава, докато водачът, хване дивеча и без грубо дърпане и след съответната команда му го отнеме. Ако при това кучето пусне дивеча да падне може да получи най-много оценка „добър” (7 точки).

d) И трите апортни дисциплини (космат дивеч, патица и пернат дивеч) се оценяват поотделно. Всяка отделна апортна дисциплина трябва да бъде оценена най-малко с оценка удовлетворителен (3 точки). От тези три оценки се получава средната оценка. Ако при това не се получи цяло число, се закръглява или към по-голямото или към по-малкото число. Ако при някоя от дисциплините кучето се провали и получи оценка „незадоволителен” (0 точки) или ако трябва да бъде записано „не е изпитвано” тогава за цялата дисциплина „Начин на апортиране” може да получи само оценка „незадоволителен”(0-2 точки) или „не е изпитвано” (- - -).

§ 16  Послушание
(1) Докато при водимостта кучето трябва поддържа връзка с водача при послушанието се изисква  от водача да поддържа кучето в послушание.

(2) Послушанието без контакт с дивеч се показва чрез управляемостта на кучето по време на неговата работа и се изразява в това, че кучето веднага и с желание изпълнява командите на своя водач (с глас, свирка или знак). Послушанието са изразява още и чрез това, че при работата на другите кучета то се държи спокойно и с това доказва, че по време на лов няма да пречи на своя водач или на неговите колеги-ловци.


(3) Послушание при контакт с дивеч не се изисква. Кучета, които постоянно се стремят да избягат от въздействието на водача, пречат за тяхното изпитване и чрез това съответно пречат на провеждането на цялостното изпитание не могат да издържат и трябва да се изключат от по-нататъшно изпитване.

§ 17   Устойчивост при изстрел на поле /плашливи от ръкомахане /плашливи от дивеч/  констатация за психиката
(1)  Изпитването на поведението при изстрел се провежда както при Пролетните изпитания за млади кучета §11, т. 7, а) – е).

(2)  Кучета,  чувствителни към изстрел, плашливи от изстрел и ръкомахане,  както и плашливи от дивеч не  могат да издържат изпита. Въпреки това, в интерес на развъдната дейност, те трябва да бъдат изпитани.


(3)  Ако по време на изпитанието кучето гризе,, заравя или старателно скубе дивеча или пък изразително го дъвче не може да издържи изпитанието.

(4) Други констатации за психиката трябва да бъдат отразени.

Оценителен лист за ЕРП
ІV. Приложение към Правилника за съюзни  развъдни изпитания (VZPO)

Общо събрание от 2006 г.


   Виж раздел „Работа във вода” (§ 14 и следващи)

Общо събрание от 2000 г.


- Допускане до изпитания в съответствие с §23 на Устава на JGHV
Общо събрание от 2010 г.


- Забрана за съдийстване при обвързаност



Общо събрание от 2010 г.

- Дейност на съюзните съдии на JGHV



Общо събрание от 2010 г.


- Максимален брой кучета за изпитване в един ден


Общо събрание от 2010 г.


- Спазване на законовите разпоредби във федералните провинции
Общо събрание от 2011 г.

Водене на куче на изпитания с ловен билет

Водачът на кучето трябва да покаже  валиден ловен билет. Ръководителят на изпитанието може да допусне отделни изключения, ако са  продиктувани от развъдната дейност или от други ловни основания.

Повторно участие на изпитание


Едно куче може да бъде допускано за изпитване на съюзни изпитания  най-много два пъти. Изключени от това правило са участия на международни изпитания. Пропадане на изпитания, които не са по вина на водача, не попадат в тези условия.
Правилник за контестации

§ 1
Този правилник за контестации замества  всички условия за претенции и контестации, посочени в съюзните правилници за изпитания.
§ 2
Право на претенции има само водачът  на куче, участващо на дадено изпитание.


(1)  Съдържанието и обхвата на претенцията се ограничава до грешки и заблуди на организатора на изпитанието, на ръководителя на изпитанието, на съдиите и помощниците в подготовката и провеждането на изпитанието, доколкото от това водача и кучето са били ощетени, съответно на тяхната работа е било попречено.

(2) Позоваване  срещу свободата на  преценката на съдиите не може да бъде предмет на контестацията, освен ако не става дума за очевидна злоупотреба с правото на свобода на преценката.

§3
Срокът за контестация започва да тече от момента на извикването на кучето за работа и изтича един час след обявяване на класацията.

§ 4 
Контестацията  се обявява писмено, в обикновена форма, като се посочва причината за претенцията, до ръководителя на изпитанието или до присъстващия председател на УС на клуба или до съответния ръководител на съдийска група с едновременното внасяне на такса за контестация от 15,- евро.  Тази такса се възстановява обратно, ако претенцията бъде уважена. В противен случай тези 15 евро остават в полза на клубната каса.

§ 5 
Решение по контестацията взема арбитражната  комисия, доколкото съответната съдийска група не се възползва от правото на корекция и поправяне на положението.

Арбитражната комисия се състои от един председател и двама членове.

§ 6 
Повдигащият контестацията и организиращият клуб обявяват по един член. Те двамата заедно избират председател. Ако между двамата членове не се стигне до единно мнение за председателя, последния се определя от организиращия клуб. 

Всеки член на контестационната комисия трябва да бъде пълноправен съюзен съдия.


Не може да бъде член на контестационната комисия роднина или роднина на съпруга (та) до 3 –та степен или живеещ  в съвместно съжителство с повдигащия контестацията ,  с член на съответната съдийска група или пък с друго, засегнато от претенцията лице.


Това важи и за собственика, развъдчика и обучаващия  съответното куче, съответно техните коколения до първо поколение.
§ 7 
Членовете не са адвокати на никоя от страните. Те, равноправно с председателя, са длъжни, след изслушване на страните (водача и засегнатите съдии трябва да бъдат разпитани) и проверка на същността на проблема при най-строго спазване на правилника за изпитание, при пълна обективност и и най-добра  проява на компетенстност и добросъвестност.
§ 8
Решението на комисията в случай на невъзможност от мирно разрешаване на спора може да бъде:

a) отхвърляне на претенцията;

b) корегиране на оценките при неправилно прилагане на правилника за изпитание или при злоупотреба със правото за преценка;
c) повтаряне на изпитанието по съответната дисциплина при нарушения в смисъла и значението на правилника за изпитание. Провеждането на повторното изпитание се назначава от ръководителя на изпитанието и се наблюдава от него.  Повторното изпитание не се провежда от съдиите, чиито решение е било оспорено.

Членовете на арбитражната комисия не могат да въздействат при повторното изпитание.

Възникващите разходи се заплащат от повдигащия контестацията и/или от организиращия клуб, съгласно решението на контестационната комисия.

§ 9
Решението на арбитражнака комисия е окончателно. Председателят съставя протокол за обсъждането,  който освен решението трябва да съдържа накратко и обосновката. Този протокол се внася  от оргонизиращия клуб в службата за водене на развъдния регистър съвместно с доклада за изпитанието.
§ 10
При груби процедурни нарушения (напр. неправилно съставяне на контестационната комисия, отсъствие на законово изслушване или неправилно прилагане, съответно тълкуване на правилника за изпитания)  комисията по водене на развъдния регистър може да разпореди повторение на процедурата.. Мястото и датата на една такъв процес трябва да се обявят своевременно на комисията за водене на развъдния регистър за да може да изпрати, при необходимост,  наблюдател. Организиращият клуб има право да направи жалба пред Президиума срещу решението на комисията за водене на развъдния регистър. Това трябва да се случи в рамките на 2 седмици след обявяване на решението и да е постъпила до управителя (дата на пощенското клеймо).
§ 8. Членовете не са адвокати на никоя от страните. Подобно на председателя те са длъжни, след изслушване на страните (на водача и на участвалите съдии трябва да се зададат въпроси) и проверка на обстоятелствата, при строго спазване на изискванията на правилника за изпитание, напълно добросъвестно, доброжелателно и обективно да вземат решение.

Допускане до участие в съответствие с § 23 на Устава на JGHV
(1) Старателното,  научнообоснованото и обективно контролираното развъждане създава предпоставки за успешно обучение на здрави, психически устойчиви, социализирани и пригодни за изпълнение на техните задачи ловни кучета. По този начин то е в съответствие с изискванията за защита на животните  както по отношение на дивеча, по който се ловува, така и по отношение на кучетата.
Провеждането на изпитанията служи и за установяване на работните качества на кучетата за ловно ползване, развъдната им стойност за  развъждане и поддържане на цялата популация на дадена раса и създава базата за бонитировката.

(2) Всички клубове, принадлежащи към JGHV, съгласно § 3 (1) №.1 a)-  e) на Устава, въз основа на тяхното членство, са упълномощени да провеждат изпитания при спазване на правилниците за изпитания и на рамковите условия на JGHV.
(3) Прави се разлика между:

a. Общовалидни изпитания и знаци за постижения (напр. VSwP, VPS, Btr. AH и т.н.). Те се приемат от Общото събрание на JGHV.

b. Съвместни развъдни изпитания и изпитания за ловна пригодност за кучетата, работещи със стойка (VJP, HZP, VGP), чрез които трябва да бъде  гарантиран стандарт на постиженията,  съпоставими и  съответстващи с ловната практика. Тези правилници за изпитания  се приемат на Общо събрание на JGHV от развъдните клубове на породите кучета, работещи със стойка и от клубовете, провеждащи такива изпитания поне веднъж на 2 години.
c. Други изпитания на развъдните клубове, правилниците за изпитания за които се приемат от тези клубове.

(4) На изпитанията съгласно абз. 3 могат да участват всички признати ловни кучета, които са:

a) ловни кучета, вписани в племенната книга на развъден клуб или обединение, членуващ в JGHV и VDH, както и в VJT  и VJB развъждани кучета (заварено положение);


b) развъждани в чужбина ловни кучета, чиято порода е представена от водещ племенната книга  развъден клуб, членуващ в JGHV и чиито родословни свидетелства са със знака на  FCI.

c) всички регистрирани в даден развъден клуб или обединение и квалифицирани с щемпел като „забранени за развъждане” кучета.

(5) На работните изпитания (напр. VGP, VSwP, SFSP, VStP) имат, освен това,  право да участват  всички допуснати кучета, които са:

a) развъждани в чужбина кучета от съответните породи и техните поколения, които не попадат при условията на (4) с признато от FCI родословно свидетелство и чиято идентичност е проверена от VDH, както и

b) развъждани в Германия  ловни кучета от определени породи с родословно свидетелство на развъден клуб от VDH, който не е член на JGHV.

Допускането до участие на основата на  целесъобразност се  издава  от Президиума на JGHV веднъж, отменяемо,  за всяка порода след договаряне с VDH.

Забрана за съдийстване при обвързаност
Един Съюзен съдия или стажант-съдия няма право да съди свое, от него обучено или развъдено куче. Това важи и за първите поколения на тези кучета. Това важи и за поколенията на развъдните мъжки кучета (първо поколение).  Развъдните клубове със специален статут имат правото да спазват свои, специфични за породата, условия.  За това се информира управлението на JGHV.  Той не може, също така, да отсъжда кучета  от развъдчици, на собственици на разплодни мъжки кучета или на собственици, които до 3. степен са му роднини, са роднини на съпруга /та/ или  са му съпруг/а/, съответно са му били такива, както и ако живеят при семейно съжителство. 

Ръководител на изпитание или съюзен съдия няма право да  води куче на изпитание, на което той изпълнява тези функции.

Дейност на съюзните съдии на JGHV

Съюзните съдии имат право да съдят само на изпитания на клубовете, членуващи в JGHV както и на официалните работни изпитания за ловна пригодност на федералните провинции. 

Дейността в чужбина се урежда от клубовете, членуващи в JGHV, самостоятелно. 

Всеки съюзен съдия е задължен да спазва  принципно поетото  задължение, възникващо с обещанието да  бъде съдия на дадено мероприятие и да съди кучетата , които са признати и допуснати от JGHV, както и от условията на правилниците за работни изпитания, приети в провинциите.

При нарушения могат да бъдат наложени наказания съгласно § 4 на Дисциплинарния правилник на JGHV.

Допустим максимален брой кучета за изпитване от една съдийска група в един ден

Една съдийска група може в един ден да изпитва кучета по различни правилници за изпитания, напр. VJP/Derby, HZP/Solms, VGP/HZP.


Допустимият според съответния правилник максимален брой кучета,  за изпитване  от дадена съдийска група при изпитания на JGHV в един ден не може да бъде надхвърлян.
Спазване на законовите разпоредби във федералните провинции

За провеждането на изпитанията на JGHV важат съответните законови разпоредби във федералните провинции.
Извадки от Правилника за съдии на JGHV (състояние 09.2010)

Признаване за Съюзен съдия (§ 6)
(1) Стажант-съдиите могат да бъдат признати за Съюзни съдии от Президиума на JGHV и ........ на обучаващия клуб съгласно § 4 (5) а) и след успешното преминаване на изпита за проверка на знанията (§§ 4 и 5). Съюзните съдии имат право да съдят ония групи работни дисциплини, за които са признати.
(2) Унаследените качества има право да съди само оня, който е признат за съдия на целия комплекс изпитни дисциплини.

(3) На работни изпитания един съюзен съдия може да съди само диспиплини, за които е управомощен. Допуска се обаче, към всяка съдийска група да има по един съдия от групата на специалните развъдни клубове. Това важи в същата степен за специалните развъдни клубове.

Изпълняване на фукнкциите  на съюзен съдия (§8)
(1) Изпълняването на функциите като Съюзен съдия е възможно само, ако съюзният съдия е включен в актуалния списък на съдиите на JGHV.

Съюзните съдии са длъжни:

а) да са членове на даден клуб, член на JGHV съгласно § 3(1)а-d на устава на JGHV и

b) да притежават собствен валиден ловен билет;

c) от 01.01.2012 да са абонирани за официалния информационен орган “ Der Jagdgebrauchshund”.

(2) Задълженията на съюзния съдия произтичат от неговото спцифично положение. От него се изисква най-вече:
a. Точно спазване на правилниците за изпитания;

b. Да служи за пример като ловец и водач на куче;

c. Участие най-малко в едно официално (§4) мероприятие за повишаване на квалификацията в рамките на 4 години. От организиращия клуб на участника се издава писмено удостоверение за неговото участие, като за целта може да се използва формуляр 65;

d. Вместо участие в мероприятие за повишаване на квалификацията е възможно той да обучи и води куче наа изпитание  по дисциплините, за които е регистриран като съдия.

Контролът  за това е задължение на отговорникът за съдиите в клуба, в който той членува.

Участието в мероприятия за повишаване на квалификацията се обявява на Управлението на JGHV с формуляр 64.

Доказателство за воденето на куче на изпитание се прилага само по искане на Управлението.

(3) В случай, че някое от условията по  т.1, а,b,c не е изпълнено или съюзният съдия не може да докаже участие в мероприятие за повишаване на квалификацията правото му  на съдийство се замръзява и след 3 години се заличава. Замръзяването на правото на съдийство, както и възобновяването му се обявява в съюзния печатен орган.
(4) Съюзните съдии имат право да съдят само на изпитания на клубовете, членуващи в JGHV както и на официалните работни изпитания за ловна пригодност на федералните провинции. Дейността в чужбина се урежда от клубовете, членуващи в JGHV, самостоятелно. Всеки съюзен съдия е задължен да спазва  принципно поетото  задължение, възникващо с обещанието да  бъде съдия на дадено мероприятие и да съди кучетата , които са признати и допуснати от JGHV, както и от условията на правилниците за работни изпитания, приети в провинциите.При нарушения могат да бъдат налагани наказания съгласно § 4 на Дисциплинарния правилник на JGHV.

(5) Един Съюзен съдия / извънреден съдия няма право да съди свое, от него обучено или развъдено куче. Това важи и за първите поколения на тези кучета. Това важи и за поколенията на развъдните мъжки кучета (първо поколение).  Развъдните клубове със специален статут имат правото да спазват свои, специфични за породата, условия.  За това се информира управлението на JGHV.  Той не може, също така, да отсъжда кучета  от развъдчици, на собственици на разплодни мъжки кучета или на собственици, които до 3. степен са му роднини, са роднини на съпруга /та/ или  са му съпруг/а/, съответно са му били такива, както и ако живеят при семейно съжителство.
(6) Точки (4) и (5) важат в същата степен и за стажант-съдиите.

(7) Ръководител на изпитание или съюзен съдия няма право да  води куче на изпитание, на което той изпълнява тези функции.

V. Знаци за постижения на Съюза на ловните работни кучета JGHV.
1. За оставане на място пред жив дивеч – Армбрустер /АН/.

2. Знак за лоба към хищници (/).

3. Знак за преследване с глас(\).

4. Знак за апортьор на загубен дивеч (Vbr).
5. Изпитание за надеждност на донасяне (Btr).

II. Захапка на кучето.

III. Структура на скелета на кучето.

IV. Символи и съкращения на знаците за постижения на JGHV.

V. Знаци за постижения на JGHV.

Армбрустер – Халтабцайген /АН/

(Знак за послушание при видян полезен космат дивеч)
(1) Фондацията Армбрустер – Халтабцайхен беше поета от Съюза на ловните работни кучета (JGHV) на неговото 57-мо годишно събрание, проведено на 15 март 1970 година с решение на това събрание, с всичките й права и задължения.

(2) Знакът за постижения Армбрустер – Халтабцайхен се дава при следните условия:

Кучето трябва на дадено съюзно изпитание, при свободно търсене в полето, аналогично на §§19 и 31 от VZPO, респективно §78 от VGPО, да покаже послушание в смисъла на §96, абзац 1 от VGPО при всеки заек, който види, доколкото то се намира в обсега на въздействие на водача си. При това веднъж то трябва да бъде отдалечено най-малко на 20 метра от водача си.

(3) При това кучето, при първата подходяща за това възможност, трябва да покаже работа по следата на излезлия от полезрението му заек съгласно §17, респективно §29 от VZPO, която да бъде оценена най-малко с оценка „добър”.

(4) Тези условия могат да бъдат изпълнени по един заек. При многократно появяване на заек е достатъчна работата само по една следа.

(5) Знакът Армбрустер-Халтабцайхен не може да бъде даден, ако кучето е послушно при всеки видян заек, но при първата подходяща възможност за работа по заешка следа не получи минимум оценка „добър”.

(6) Сдружението - член на съюза, на чийто изпитание кучето е изпълнило тези условия – независимо от това дали е издържало изпитанието - подава заявление за присъждане на знака при водещия племенната книга.

(7) Заявлението трябва да бъде подаден в рамките на четири седмици. При по-късно постъпили заявления трябва да се плати такса за обработване от 25 евро. Трябва да се приложи кратък доклад от главния съдия за работата на кучето.

2. Знак за доказване на злоба към хищници (/)

(1) Разрешеното убиване на хищници, подивяли котки и еноти в рамките на закона за защита на  лова е на първо място задължение на ловеца с оръжие. Когато едно ловно куче е захапало дадено животно и веднага го убие, преди убиването на това животно с ловно оръжие да е било възможно, става дума за хуманно упражняване на лова.
(2) Когато една такава самостоятелна работа може да бъде доказана обективно от свидетели, за кучето може да бъде регистриран  знак за постижение „Доказана злоба към хищници” при JGHV. Доказаната злоба към хищници трябва да бъде заявена от сдружението - член на JGHV, при отговорника за водене на развъдния регистър, с формуляр № 22  в рамките на 4 седмици от постижението. При по-късно пристигнало заявление се дължи такса за обработка в размер на 25 евро. Клубът, заявяващ присъждането на този знак е отговорен за достоверността на свидетелството. Отправя се позоваване на § 106 от VGPO. Към заявлението се прибавя пощенски плик с адреса на получателя.
Знак за доказване на следогласност (\)

Знакът за доказана следогласна работа на едно куче може да се присъжда при:

1. преследване с глас по следа на  лисица или на заек  на VJP, HZP и VGP или при равностойни изпитани, или при реален лов.
2. при претърсване с глас на VGP (§ 52 VGPO) или на равностойни изпитания.

3. при свидетелство на  двама съюзни съдии за следогласното претърсване съгласно (§ 52 VGPO), също и при реален лов.

4. при следогласно преследване по време на провеждане на изпитание за доказване на надежден апортьор (Vbr).

Заявлението се подава от отговорния за изпитанието клуб с формуляр № 23 до отговорника за воденето на развъдния регистър  в рамките на 4 седмици. При по-късно подаване на заявлението се дължи такса за обработка в размер на 25 евро.

Заявените при отговорника за водене на  развъдния регистър, съответно постигнатите на дадено съюзно изпитание доказателства за следогласно преследване, се регистрират от него и се съобщават на развъдните клубове.

Доколкото даден водач желае да получи самостоятелно удостоверението за знака за следогласно преследване, се подава заявление (формуляр 23) от клуба - член на съюза с прибавен към него пощенски плик с адреса на получателя.
Ако това заявление пристигне при отговорника за воденето на развъдния регистър по-късно от 4 седмици се дължи такса за обработка в размер на 25 евро.
Знак за апортьор на  изгубен дивеч (Vbr)
(1) Дозакателството за надежден апортьор на изгубен дивеч сатава само по време на лов.

(2) Кучето трябва да работи най-малко 300 м (наблюдавана работа) по следата на ранен заек или лисица, които то не е видяло и да донесе намерения дивеч (заека или лисицата) на своя водач.

(3) За надежден апортьор на изгубен дивеч Vbr не може да се признае куче, което по друга следа на ранен дивеч в този ден е показало негативна работа.
(4) Начинът на преследване и подаване на глас  (spl. Sil, ?, евентуално wdl) трябва да бъде отбелязан.

(5) Работата на кучето се удостоверява най-малко от един съюзен съдия и един ловец.

(6) Клубът към JGHV, който е отговорен за това удостоверяване трябва в рамките на 4 сидмици да представи на отговорника за развъдния регистър документите (формуляр 24, печатен шрифт). При по-късно подаване на формуляра се дължи такса за обработка от 25 евро.

Изпитание за надежден апортьор (Btr) 

§ 1. 
(1) Клубовете - членове на JGHV, могат да провеждат изпитание за надеждно апортиране.

(2) С това изпитание трябва да бъде установена особената надеждност на апорта на кучето за ловно ползване. Това кучето доказва като без въздействие на водача поема случайно намерен студен дивеч и го донася на своя водач.

§ 2. Изпитанието за надежден апортьор се провежда през месеците от Август до края на Април в гората, в гъсталаци по възможност без дивеч, алтернативно би могло да се проведе в стара гора с гъст подраст. Трябва да има малки просеки за наблюдение на работата на кучето.
§ 3. За това изпитание се използват лисици, които трябва да съответстват на изискванията на § 36 на VGPO.
§ 4. 
(1) Преди изпитанието, в горския участък се набелязват и маркират подходящи места за поставянето на лисиците.


(2) Тези места трябва да са отдалечени най-малко на 50 м  едно от друго и най-малко на 100 м от началото на гъсталака, откъдето кучето трябва да бъде пуснато от повод за работа. При избора подготвянето на местата за залагане на лисиците трябва да се отчита, че съдиите трябва добре да могат да виждат кучето и поведението му при заложената лисица, докато кучето не трябва да може нито да  подуши нито да види присъствието на съдиите. При възможност се препоръчва наблюдението да се извършва от високи чакала, стълби и т.н.
§ 5. Определената за изпитанието лисица трябва да бъде положена на маркираното място най-късно 2 часа преди започване на изпитанието на открито – нито зад дърво, нито във вдлъбнатина. До мястото за залагане лисицата  трябва да се носи, не трябва в никакъв случай да се влачи, както и при транспортирането в никакъв случай не трабва да се опира до земята. За да не може кучето по време на изпитанието да се натъкне на човешка следа, носещите лисицата трябва да се движат в голям полукръг, който навсякъде е най-малко на 200 м от мястото за залагане на лисицата, от обратната страна на изпитния терен (погледнато от мястото, от къдете кучето ще бъде освободено от повод) и от там по най-краткия път лисицата се носи до мястото на залагане.
§ 6.
(1) Изпитанието за надежден апортьор се провежда от трима съюзни съдии.

Двама от тези съдии наблюдават поведението на кучето при лисицата от предварително подготвено за наблюдение място.


(2) Третият съдия съпровожда водача на изпитваното куче. Той трябва да следи за задължителното изпълнение на изискванията на §§ 8-10  във всичките им детайли.

§ 7. За връзка между съдиите се препоръчва да се използват сигнали или съответни уреди.

§ 8. 
(1) По време на изпитанието на неговото куче водачът няма право да води друго куче. Никой освен съдията не може да го съпровожда за да не се пречи на търсещото куче. По време на работа на неговото куче той има право да се движи заедно със съпровождащия съдия зизгагообразно в гъсталака като след пускането на кучето от повода трябва да се държи абсолютно тихо.

(2) В случай,че водачът не спазва това изискване, кучето трябва да се изключи от по-нататъшно изпитание, веднага да се отзове от работа и да се вземе на повод.

§ 9.
(1) Водачът може да пусне кучето за претърсване или от своето място или да го застави да легне на известно разстояние и от там със знак или с команда да го изпрати в гъсталака.


(2) След като двамата съдии са подали сигнал, че са заели мястото си за наблюдение и че изпитанието може да започне, съпровождащият съдия обявява на водача да изпрати кучето да търси.

(3) Водачът трябва изпрати кучето в гъсталака с еднократно да подаване на команда за търсене (не команда за донасяне).

§ 10. От този момент нататък на кучето се дава време 20 минути да претърси гъсталака, да намери лисицата и да я донесе на водача си. За тази цел кучето може многократно, по желание на водача, да бъде приканвано към търсене.
§ 11. Куче, което в рамките на 20 минути след първото освобождаване от повода донесе лисицата на водача си преминава успешно изпитанието за надежден апортьор.

§ 12.
Куче, което при претърсване на гъсталака стигне до лисицата но не я вземе и се върне без нея при водача или продължи да претърсва, се изключва от по-нататъшното изпитание и веднага трябва да се вземе на повод.

§ 13.
Ако някое куче се провали на изпитанието, заложената лисица може да остане на мястото и може в същия гъсталак да се изпрати да претърсва второ куче. Мястото, от където може да бъде пуснато за започване на неговата работа, обаче, трябва да отстои най-малко на 50 м от мястото на пускане на първото куче.

§ 14. Ръководителят на изпитанието и УС на клуба, организиращ изпитанието за надежден апортьор са изцяло отговарни за провеждане на изпитанието съгласно условията на този правилник и за точното спазване на изискванията.
§ 15. Ръководителят на изпитанието е длъжен в рамките на 4 седмици след изпитанието да предостави на отговорника за воденето на ръзвадния регистър доклад за изпитанието под формата на формуляр 25.
В случай, че този доклад пристигне по-късно от 4 седмици при комисията за водене на развъдния регистър, се дължи такса за обработка за всяко куче по 25 евро, но не повече от 150 евро за цялото изпитание.
§ 16.
След проверка на документите отговорникът за воденето на  развъдния регистър присъжда на кучетата, издържали успешно изпитанието за надежден апортьор съгласно условията на този правилник, знака за постижения „Btr” и издава на собственика на кучето удостоверение като приложение към родословното му свидетелство. Това удостоверение се изпраща до организатора.
ІІІ. Захапка на кучето

Схематичен поглед на кучешката захапка от страни /лява страна на черепа/

	лява страна на горната челюст 
лява страна на долната челюст


Забележка: С цел опростяване, в германските кинологични среди беше избрано номерирането на премоларите от 1-ви  до 4-ти да започва от кучешкия зъб назад. Международното номериране означава най-малкия премоларен зъб, стоящ зад кучешкия зъб, с № 4, а най-големия - преди молара с № 1.

Схематичен поглед на кучешката захапка отпред с резците и кучешките зъби, номерирани с цифри:

Горна челюст,  долна челюст.

Схематично представяне на различни типове на кучешка захапка /погледнато отляво/

Ножицовидна захапка
Клещовидна!

Предхапка!

Задхапка!

Правилно!


Условно коректна!
Неправилно!        Неправилно!





Внимание при





развъждане!
ІV. Конструкция на тялото на кучето

1. Нос (носна гъба)

2. Гръб на носа

3. Стоп

4. Череп

5. Тил

6. Линия на тила

7. Холка

8. Гръб

9. Вдлъбнатина на гърба
10. Поясна част на гърба
11. Крупа
12. Опашка
13. Долна част на корема
14. Долна част на гърдите
15. Китка

16. Предна част на гърдите
17. Гръклян
18. Захапка

Строеж на тялото на кучето – скелет

1. Горна челюст






25. Лакът

2. Долна челюст






26. Лакътна става

3. Теменна кост






27. Раменна кост

4. Атлас /първи шиен прешлен/



28. Предгръдна кост

5. Други шийни прешлени




29. Раменна става

6. Лопатка

7. 10 гръбен прешлен. 

8. Тазова кост

9. Кръстна кост

10. Тазобедрена кост

11. Бедрена става

12. Бедрена кост

13. Колянна капачка

14. Колянна става

15. Голям пищял /подбедрица/

16. Малък пищял /подбедрица/
17. Кост на петата.

19. Скакателна става.

20. Кости на пръстите (на задните лапи)

21. Кости на пръстите (на предните лапи)

22. Метакарпални кости на предния крак

23. Лакътна кост /предрамие/

24. Радиална лъчева кост /предрамие/

VІІ. Символи и съкращения за знаците за постижения на JGHV

1. Пред името на кучето:

/
Удостоверение за злоба към хищници;

\
Удостоверение за следогласност;

­
Докладване за намерен мъртъв дивеч чрез облайване на място;

|
Дакладване за намерен мъртъв дивеч  с брингзел.

2. След името на кучето:

Бащата, вписан в DGStB – (\)

Майката, вписана в DGStB – (/)

И двамата родители са вписани в DGStB – (<)

AH
= отличие „Армбрустер”

Vbr
= Удостоверение за апортьор на изгубен дивеч

Btr
= Издържал изпитание за надежден апортьор

Sw
= Издържал изпитание за работа по кървава диря.

Дата: 31.08.2011



Гр. София




За верността на превода:










/Танко Ранделов/

